Ketel - Voelgoed
Tuis Voelgoed Blogs Ketel
Ek het een jaar met my verjaarsdag gekla by my man ek soek 'n ordentlike ketel.
Al my ketels wat ek tot dusvêr gehad het, hou net 'n jaar of twee. Ek dink dit kan dalk wees omdat ek so mal oor my koffie is! Vir hierdie rede wou ek graag 'n ketel hê wat van die beste kwaliteit is, wat natuurlik beteken dit gaan 'n redelike prys kos! Daarom het ek besluit dis vir 'n goeie geleentheid en het omtrent my man om my pienkie gedraai totdat hy ja gesê het.
Ek het hom verseker dis die moeite werd en dat hierdie ketel sommer nog baie lank gaan hou. Na my baie gekerm, het ek uiteindellik my nuwe ketel ontvang! Kort-kort sou ek dit afvee en seker maak alles werk nog. Skaars twee dae later kom ek by die huis en vang my dogter eiers kook in hierdie einste ketel!!
Ek was diep seergemaak, want dit was 'n duur geskenk en een wat vir 'n spesifieke doel gekoop is. Dit was vir my hartseer dat iets waarvoor ons so duur betaal het, nie gebruik word vir die doel waarvoor dit geskep is nie.
Dis meer hartseer as ons, wat met 'n baie duur prys gekoop is, nie ons doel uit leef waarvoor ons gemaak is nie. Ek kan my net in dink hoe hartseer ons Vader is, wat ons met Sy eie hand gemaak het, as ons nie "funksioneer" soos ons moet nie. Ons vul onsself gedurig met negatiewe gedagtes, wêreldse begeertes wat net tot gebrokenheid lei in plaas daarvan om ons vol te maak met God se teenwoordigheid en Sy gedagtes. Juis wanneer ons dit doen, is Sy belofte dat strome van lewende water uit jou binneste sal vloei – Joh:38
Vorige artikelLaaste Woorde
Volgende artikelHOE OM… te weet wat God se wil is
Blogger - Annabelle Lombard - Maart 27, 2018
Ek het laasweek die voorreg gehad om op die heilige grond te staan van 'n groep ouers wat elkeen 'n kind aan die dood afgestaan het. Dit was tydens die...